બનાવની સ્થળ ઉપરથી મળતી માહિતી મુજબ અમલસાડ નજીકના રેલવે સ્ટેશન પર બુધવારે સવારે આશરે 9.45 કલાકની આસપાસ મુંબઈ-અમદાવાદ ડાઉન રેલવે ટ્રેક ઉપર રેલવે ટ્રેકમેન જીતેન્દ્ર સુનિયા ટ્રેકનું મરામત કરવા જઈ રહ્યા હતા. એ સમયે અંચેલી રેલવે સ્ટેશન ફાટક પાસે ડાઉન રેલવે ટ્રેક ઉપર બે પાટા વચ્ચે ક્રેક પડેલું જોતાં તે સમયે મુંબઈથી અમદાવાદ તરફ એક માલગાડી (ઓઇલ ભરેલા ટેન્કર)વાળી ગાડી આવી રહી હતી. તે જોતાં તાત્કાલિક ટ્રેકમેન જીતેન્દ્ર સુનિયાએ ટ્રેન અટકાવી હતી. બાદમાં તેમને સ્ટાફને જાણ કરતાં ઘટનાસ્થળે લાઇનમેનો આવી પહોંચ્યા હતા. ક્રેકવાળી જગ્યાએ પાટા નીચે પેકિંગ મૂકી 10ની સ્પીડે ધીમી ગતિએ માલગાડી પસાર કરી હતી. જોકે અંચેલી રેલવે સ્ટેશને માલગાડીને અડધો કલાક સુધી ઉભી રાખી બાદમાં પસાર કરવામાં આવી હતી.